ཀན་སུའུ་ཞིང་ཆེན་ཡུས་ཀུའུ་རིགས་རང་སྐྱོང་རྫོང་མི་དམངས་ཁྲིམས་ཁང་ཉེས་དོན་བཅད་ཁྲ།【༢༠༡༦】ཀན༠༧༢༡ཉེས་ཐོག་ཨང༤༧པ།གཞུང་གཏུག་ལས་ཁུངས་ནི་ཀན་སུའུ་ཞིང་ཆེན་ཡུས་ཀུའུ་རིགས་རང་སྐྱོང་རྫོང་མི་དམངས་ཞིབ་དཔྱོད་ཁང་།གྱོད་ཡ་ལྷ་ལྷ།ཕོ།མིང་གཞན་ལ་བསོད་ནམས་སྙན་གྲགས་ཡང་ཟེར།༡༩༩༥ལོའི་ཟླ༣པའི་ཚེས༢ཉིན་སི་ཁྲོན་ཞིང་ཆེན་དཀར་མཛེས་བོད་རིགས་རང་སྐྱོང་ཁུལ་སེར་ཤུལ་རྫོང་ནས་སྐྱེས།བོད་རིགས།ཡིག་རྨོངས།ལས་གནས་མེད།ཁྱིམ་ཐོ་ཡོད་ས་སི་ཁྲོན་ཞིང་ཆེན་དཀར་མཛེས་བོད་རིགས་རང་སྐྱོང་ཁུལ་སེར་ཤུལ་རྫོང་ཕྱག་ཚྭ་ཞང་ཐར་ཤུལ་གྲོང་སྡེའི་མི་ཡིན།ད་ལྟའི་སྡོད་གནས་སུའུ་ནན་རྫོང་མ་ཐེས་དགོན།ཐོབ་ཐང་དཔང་ཡིག་ནི༥༡༣༣༣༢༡༩༩༥༠༣༠༢༤༤༥༢རྐུ་ཁྱེར་བྱས་པའི་ནག་ཉེས་ལ་དོགས་པ་ཡོད་པས༢༠༡༦ལོའི་ཟླ༩པའི་ཚེས༡༨ཉིན་སུའུ་ནན་རྫོང་སྤྱི་བདེ་ལས་ཁུངས་ཀྱིས་ཉེས་དོན་བཀག་ཉར་བྱས།ལོ་དེའི་ཟླ༩པའི་ཚེས༢༧ཉིན་འཛིན་བཟུང་ཆོག་མཆན་བཀོད།ད་ལྟ་སུའུ་ནན་རྫོང་ལྟ་སྲུང་ཁང་དུ་བཀག་སྐྱིལ་བྱས་ཡོད།དག་འབུད་མཁན་ཀྲོའུ་བུན་ཕུན།སུའུ་ནན་རྫོང་བཅའ་ཁྲིམས་རོགས་སྐྱོར་ལྟེ་གནས་ཀྱི་ཁྲིམས་རྩོད་པ།སུའུ་ནན་རྫོང་མི་དམངས་ཞིབ་དཔྱོད་ཁང་སུའུ་ཞིབ་ཉེས་གཏུག【༢༠༡༦】ཡིག་ཨ༤༥པའི་གཏུག་བཤེར་ཡི་གེའི་ནང་གྱོད་ཡ་ལྷ་ལྷས་རྐུ་ཁྱེར་བྱས་པའི་ནག་ཉེས་བསགས་འདུག་ཅེས་ཉེས་བགྲང་བྱས་ཏེ།༢༠༡༦ལོའི་ཟ༡༡པའི་ཚེས༢༤ཉིན་རང་རེའི་ཁྲིམས་ཁང་ལ་གཞུང་གཏུག་བྱས།རང་རེའི་ཁྲིམས་ཁང་གིས་བདག་སྤྲོད་བྱས་རྗེས།ཁྲིམས་ལྟར་མཉམ་གྲོས་ཁྲིམས་ར་གྲུབ་ནས།སྟབས་བདེའི་ལས་རིམ་བེད་སྤྱད་དེ་ཡོངས་བསྒྲགས་སྒོས་ཁྲིམས་ར་འཚོགས་ཏེ་གྱོད་གཞི་འདིར་འདྲི་ཞིབ་བྱས།སུའུ་ནན་རྫོང་མི་དམངས་ཞིབ་དཔྱོད་ཁང་གིས་ཞིབ་དཔྱོད་ལས་ཚབ་མཁན་ཁེ་མེན་མངགས་གཏོང་བྱས་ཏེ་ཁྲིམས་རའི་གཏུག་བཤེར་ལ་རྒྱབ་སྐྱོར་བྱས།གྱོད་ཡ་ལྷ་ལྷ་ཁྲིམས་རའི་གཏུག་བཤེར་ཁྲོད་ཞུགས་ཡོད།གྱོད་འདི་ད་ལྟ་འདྲི་ཞིབ་མཇུག་བསྒྲིལ་སོང་།སུའུ་ནན་རྫོང་མི་དམངས་ཞིབ་དཔྱོད་ཁང་གིས་ཉེས་བགྲང་བྱས་པར།༢༠༡༦ལོའི་ཟླ༩པའི་ཚེས༡༥ཉིན་གྱི་ནམ་ལངས་ཁའི་ཆུ་ཚོད༠སྟེང་།གྱོད་ཡ་ལྷ་ལྷས་མ་ཐེས་དགོན་པའི་མ་ཐེས་ལྷ་ཁང་གི་སྒོ་ཆེན་བརྒྱབ་མེད་པར་བརྟེན་ནས།མ་ཐེས་ལྷ་ཁང་གི་ཉེ་འགྲམ་གྱི་ལས་གནས་ནས་སྐམ་པ་ཞིག་དང་གཅུས་གཟེར་གཅིག་བརྐུས་ནས་མ་ཐེས་དགོན་པའི་མ་ཐེས་ལྷ་ཁང་ནང་འཛུལ།སྐམ་པ་དང་གཅུས་གཟེར་བཀོལ་ནས་ཐོག་མར་རྡུང་པ་དང་རྗེས་ནས་བཅག་པའི་བྱ་ཐབས་བཀོལ་ཏེ་འབུལ་སྒམ་མདུན་ངོས་ཀྱི་ཤེལ་བཅགའབུལ་སྒམ་ནང་ནས་མི་དམངས་དངུལ་སྒོར༢༤༢༡.༤དང་ཧན་སྒོར༣༠༠༠བཅས་བརྐུས།དེར་མ་ཟད་སྒོར་ཟུར༡ཅན་དང་༥ཅན།སྒོར༡ཅན་བཅས་ཀྱི་མི་དམངས་ཤོག་སྒོར་མ་ཐེས་དགོན་པའི་ཚོགས་ཆེན་འདུ་ཁང་གི་བྱང་ངོས་རི་ལྡེབས་ཀྱི་རྡོ་འོག་ཏུ་སྦས་སྐུང་བྱས།སྒོར་༥ཅན་དང་༡༠ཅན།༢༠ཅན།༡༠༠ཅན་བཅས་ཀྱི་མི་དམངས་ཤོག་སྒོར་དང་༡༠༠༠ཅན་གྱི་ཧན་སྒོར༣བཅས་འགྱིག་ཤོག་གིས་བཏུམས་ནས་མ་ཐེས་དགོན་པའི་ཚོགས་ཆེན་འདུ་ཁང་བྱང་ངོས་ཀྱི་ས་དོང་ནང་སྦས་སྐུང་བྱས།གྱོད་དོན་བྱུང་རྗེས་བརྐུས་དངོས་མི་དམངས་དངུལ་སྒོར༢༤༠༨.༤དང་ཧན་སྒོར༣༠༠༠ཕྱིར་མ་ཐེས་དགོན་པར་སྤྲད།གྱོད་ཡའི་བཤེར་རྩོད་བྱས་པར།གཏུག་བཤེར་ཡི་གེས་ཉེས་བགྲང་བྱས་པའི་དོན་དངོས་ལ་བསམ་འཆར་མི་མཐུན་པ་མེད།ཁྲིམས་ཐག་ཡང་གཅོད་བྱེད་པའི་རེ་འདུན་ཞུས།དག་འབུད་མཁན་གྱི་བསམ་འཆར།གྱོད་ཡ་ལྷ་ལྷ་ནི་ཐོག་མའི་ཉེས་ཅན་ཡིན་ལ།རང་སྣང་གི་གནད་དོན་ཚབས་ཆེན་མིན་པས་སློབ་གསོའི་བསྒྱུར་བཀོད་བྱེད་པའི་ཕྱི་རོལ་ཡུལ་གྱི་རྨང་གཞི་འཛོམས་ཡོད།དེར་མ་ཟད་གྱོད་དོན་བྱུང་རྗེས་བརྐུས་དངོས་མྱུར་དུ་ཕྱིར་སྤྲད་པ་དང་།གནོད་འཚེ་ཕོག་མཁན་ལ་གནོད་སྐྱོན་ཐེབས་མེད་ལ།གྱོད་ཡའི་མྱུལ་ཞིབ་དང་ཁྲིམས་རའི་འདྲི་ཞིབ་ཁྲོད་རང་ཉེས་གསལ་ཞུ་བྱས་པ་དང་ཉེས་པ་ངོས་ལེན་གྱི་རྣམ་འགྱུར་ལེགས་པར་མ་ཟད།འགྱོད་སེམས་ཀྱི་རྣམ་འགྱུར་ལྡན་པས་ཁྲིམས་ལྟར་ཁྲིམས་ཐག་ཡང་གཅོད་བྱེད་ཆོགའདྲི་ཞིབ་བྱས་པ་བརྒྱུད་དེ་གསལ་བར།༢༠༡༦ལོའི་ཟླ༩པའི་ཚེས༡༥ཉིན་གྱི་ནམ་ལངས་ཁའི་ཆུ་ཚོད༠སྟེང་།གྱོད་ཡ་ལྷ་ལྷའི་མ་ཐེས་དགོན་པའི་མ་ཐེས་ལྷ་ཁང་གི་སྒོ་ཆེན་བརྒྱབ་མེད་པར་བརྟེན་ནས།མ་ཐེས་ལྷ་ཁང་ཉེ་འགྲམ་གྱི་ལས་གནས་ནས་ནག་པོ་དང་སེར་པོ་འདྲེས་མའི་ཡུ་བ་འགྱིག་ཅན་གྱི་སྐམ་པ་ཞིག་དང་མགོ་བཞི་ཅན་གྱི་གཅུས་གཟེར་གཅིག་བརྐུས་ནས་མ་ཐེས་དགོན་པའི་མ་ཐེས་ལྷ་ཁང་ནང་འཛུལ།མ་ཐེས་ལྷ་ཁང་ནང་འཛུལ་རྗེས།ལྷ་ལྷས་མ་ཐེས་ལྷ་ཁང་གི་གཡོན་ཕྱོགས་ཀྱི་བརྙན་མིག་སྒོ་ཕྱེས་ཡོད་པ་ཚོར་ནས།མ་ཐེས་ལྷ་ཁང་གི་སྒོ་ནས་ཤིང་ལེབ་ཅིག་ཁྱེར་ཡོང་ནས་མ་ཐེས་ལྷ་ཁང་ནང་གི་བརྙན་མིག་བཀབ།དེ་ནས་སྐམ་པ་དང་གཅུས་གཟེར་བཀོལ་ནས་ཐོག་མར་རྡུང་པ་དང་རྗེས་ནས་བཅག་པའི་བྱ་ཐབས་བཀོལ་ཏེ་འབུལ་སྒམ་མདུན་ངོས་ཀྱི་ཤེལ་བཅག་སྟེ།འབུལ་སྒམ་ནང་ནས་མི་དམངས་དངུལ་སྒོར༢༤༢༡.༤དང་ཧན་སྒོར༣༠༠༠（མི་དམངས་དངུལ་སྒོར་ལ་བཅད་ན་སྒོར༡༧.༧ཡིན）བཅས་བརྐུས།དེ་རྗེས་ལྷ་ལྷས་ལག་གི་སྐམ་པ་དང་གཅུས་གཟེར་མ་ཐེས་དགོན་པའི་བྱང་ངོས་རི་ལྡེབས་ཀྱི་ལས་གནས་ཁྲོད་ནས་དབྱུགདེར་མ་ཟད་སྒོར་ཟུར༡ཅན་དང་༥ཅན།སྒོར༡ཅན་བཅས་ཀྱི་མི་དམངས་ཤོག་སྒོར་མ་ཐེས་དགོན་པའི་ཚོགས་ཆེན་འདུ་ཁང་གི་བྱང་ངོས་རི་ལྡེབས་ཀྱི་རྡོ་འོག་ཏུ་སྦས་སྐུང་བྱས།སྒོར་༥ཅན་དང་༡༠ཅན།༢༠ཅན།༡༠༠ཅན་བཅས་ཀྱི་མི་དམངས་ཤོག་སྒོར་དང་སྒོར༡༠༠༠ཅན་གྱི་ཧན་སྒོར༣བཅས་འགྱིག་ཤོག་གིས་བཏུམས་ནས་མ་ཐེས་དགོན་པའི་ཚོགས་ཆེན་འདུ་ཁང་བྱང་ངོས་ཀྱི་ས་དོང་ནང་སྦས་སྐུང་བྱས།དེ་རྗེས་ཚོགས་ཆེན་འདུ་ཁང་འགྲམ་གྱི་སྡོད་ཁང་ནང་ཕྱིར་ལོགཉིན་དེའི་ཆུ་ཚོད༧གྱི་སྟེང་།ལྷ་ལྷ་ས་དོང་ཁར་སོང་ནས།སྦས་སྐུང་བྱས་པའི་ཤོག་སྒོར་༡༠༠ཅན་གཉིས་དང་ཤོག་སྒོར༢༠ཅན་འགའ།དེ་མིན་སྒོར༡༠༠༠ཅན་གྱི་ཧན་སྒོར་གསུམ་བཅས་རང་གི་དངུལ་ཁུག་ནང་བཅུགལྗོངས་ཁུལ་ནང་ནས་སྒོར༡༠ཅན་གྱི་སོར་གདུབ་གཅིག་དང་སྒོར༣ཅན་གྱི་བཏུང་ཆུ་གཅིག་བཅས་ཉོས།གྱོད་དོན་བྱུང་རྗེས་བརྐུས་དངོས་མི་དམངས་དངུལ་སྒོར༢༤༠༨.༤དང་ཧན་སྒོར༣༠༠༠ཕྱིར་མ་ཐེས་དགོན་པར་སྤྲད།གོང་གི་དོན་དངོས་ལ་གྱོད་ཡ་ཁྲིམས་རའི་འདྲི་ཞིབ་བརྒྱུད་རིམ་ཁྲོད་བསམ་འཆར་མི་མཐུན་པ་གང་ཡང་མེད་ལ།དེར་མ་ཟད་གཞུང་གཏུག་ལས་ཁུངས་ཀྱིས་འདོན་སྤྲོད་བྱས་པའི་གཤམ་གྱི་དཔང་རྟགས་ཀྱིས་ར་སྤྲོད་བྱས་ཡོད།༡གྱོད་དོན་སྙན་ཞུའི་རྒྱུ་ཆ།གྱོད་དོན་བདག་སྤྲོད་ཐོ་འགོད་རེའུ་མིགདེ་མིན་གྱོད་ཐོ་འགོད་པའི་ཐག་གཅོད་ཡི་གེ་བཅས་ཀྱིས༢༠༡༦ལོའི་ཟླ༩པའི་ཚེས༡༥ཉིན་ཆུ་ཚོད་༨དང་སྐར་མ༣༠སྟེང་།སུའུ་ནན་རྫོང་མ་ཐེས་བོད་རིགས་ཞང་མ་ཐེས་དགོན་པའི་གྲྭ་བ་གདུགས་དཀར་ཚེ་རིང་གིས་སུའུ་ནན་རྫོང་སྤྱི་བདེ་ལས་ཁུངས་ལ་གྱོད་དོན་སྙན་ཞུ་བྱས།སུའུ་ནན་རྫོང་སྤྱི་བདེ་ལས་ཁུངས་ཀྱིས་ལོ་དེའི་ཟླ༩པའི་ཚེས༡༨ཉིན་གྱོད་དོན་ཐོ་འགོད་བྱས་ཏེ་མྱུལ་ཞིབ་བྱས་པ་ར་སྤྲོད་བྱས་ཡོད།༢རྒྱུན་སྡོད་མི་འབོར་ཐོ་འགོད་རེའུ་མིག་གིས་ལྷ་ལྷའི་ལོ་དང་ཐོབ་ཐང་གི་གནས་ཚུལ་ར་སྤྲོད་བྱས་ཡོད།༣བཙན་ཉར་རྒྱུ་རྫས་རྩིས་ཁྲ་དང་ཕྱིར་སྤྲད་པའི་རྒྱུ་རྫས་རྩིས་ཁྲ་གཉིས་ཀྱིས་༢༠༡༦ལོའི་ཟླ༩པའི་ཚེས༡༧ཉིན་མྱུལ་ཞིབ་མི་སྣས་ལྷ་ལྷའི་ལག་ནས་བརྐུས་དངོས་ཤོག་སྒོར་ཁག་གཅིག་བཙན་ཉར་བྱས་པ་དང་།དེར་མ་ཟད་ཕྱིར་བདག་པོར་སྤྲད་པ་ར་སྤྲོད་བྱས་ཡོད།༤དངོས་དཔང་སྐམ་པ་གཅིག་དང་གཅུས་གཟེར་གཅིག་གིས་ལྷ་ལྷའི་རྐུ་བྱེད་སྐབས་ཀྱི་ལག་ཆ་ཁྲིམས་ར་ནས་འདོན་སྤྲོད་བྱས་པ་བརྒྱུད་ལྷ་ལྷ་ལ་བསམ་འཆར་མི་མཐུན་པ་མེད་པ་ར་སྤྲོད་བྱས་ཡོད།༥དཔང་མི་གདུགས་དཀར་ཚེ་རིང་དང་མཱ་བུན་ཅུས།རིན་ཆེན་རྒྱལ།བན་དེ་མཁར།བན་དེ་བཀྲ་ཤིས།ལོ་ཧྥུས་རོང་།ཀྲང་ཁེ་ཅེན་བཅས་ཀྱི་དཔང་ཚིག་གིས་ལྷ་ལྷའི་གནས་ཚུལ་མདོར་བསྡུས་དང་མ་ཐེས་ལྷ་ཁང་ནས་དངུལ་སྒོར་བོར་གཏོར་བྱུང་བའི་དོན་དངོས་ར་སྤྲོད་བྱས་ཡོད།༦ཡུལ་དངོས་འདྲ་པར་དང་ངོས་མཉམ་དོན་མཚོན་རི་མོས་རྐུ་བྱེད་སའི་ཡུལ་དངོས་དང་གྱོད་ཡའི་བརྐུས་དངོས་སྦས་སྐུང་བྱེད་ས།བརྐུས་པའི་དངུལ་རྐྱང།གྱོད་དོན་བཟོ་བའི་ལག་ཆ་བཅས་ཀྱི་གནས་ཚུལ་ར་སྤྲོད་བྱས་ཡོད།༧གྱོད་ཡའི་ངོས་ལེན་དང་རྩོད་འགྲེལ་ལས་མྱུལ་ཞིབ་དུས་རིམ་དང་དེ་མིན་ཁྲིམས་རའི་འདྲི་ཞིབ་ཁྲོད་ནག་ཉེས་ཀྱི་དོན་དངོས་ངོས་ལེན་བྱེད་ལ་ཁས་མི་ལེན་པ་མེད་པ་ར་སྤྲོད་བྱས་ཡོད།རང་རེའི་ཁྲིམས་ཁང་གིས་བསམ་པར།གྱོད་ཡ་ལྷ་ལྷའི་ཁྲིམས་འགལ་གྱི་བདག་གིར་འཛིན་པའི་དམིགས་ཡུལ་འཆིངས་སྟེ།གསང་བའི་སྒོ་ནས་དགོན་པའི་རྒྱུ་དངོས་བརྐུས་པ།རིན་གོང་སྒོར༢༤༣༩.༡ཡིན།གྲངས་ཚད་ཅུང་ཆེ།བྱ་སྤྱོད་འདི་ཉེས་ཁྲིམས་དང་འགལ་ཏེ་རྐུ་ཁྱེར་བྱས་པའི་ནག་ཉེས་གྲུབ་འདུགངེས་པར་དུ་ཉེས་དོན་འགན་འཁྲི་བདའ་འདེད་བྱེད་དགོས།གཞུང་གཏུག་ལས་ཁུངས་ཀྱིས་གྱོད་ཡ་ལ་ཉེས་བགྲང་བྱས་པའི་ནག་ཉེས་ཀྱི་དོན་དངོས་དང་ཉེས་མིང་འགྲུབ་ཐུབ།གྱོད་ཡས་བརྐུས་པའི་དངུལ་རྐྱང་ཕྱིར་གནོད་འཚེ་ཕོག་མཁན་ལ་སྤྲད་པ་དང་།གནོད་འཚེ་ཕོག་མཁན་ལ་གནོད་སྐྱོན་མ་ཐེབས་པ།དེར་མ་ཟད་གྱོད་ཡའི་རང་སྣང་གི་གནད་དོན་ཚབས་ཆེན་མིན་པ་དང་དྲང་བདེན་གྱིས་ནག་ཉེས་གསལ་ཞུ་བྱས་པས་ཁྲིམས་ལྟར་ཁྲིམས་ཐག་ཡང་གཅོད་བྱས་ཆོགསྤྱི་ཚོགས་དོ་དམ་སྒྲིག་རིམ་ལ་སྲུང་སྐྱོང་དང་སྤྱི་དམངས་ཀྱི་ཁྲིམས་མཐུན་རྒྱུ་དངོས་ལ་ཁྲིམས་འགལ་གྱིས་གནོད་འཚེ་མི་ཐེབས་པ་སྲུང་སྐྱོབ་བྱེད་ཆེད།《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཉེས་ཁྲིམས》དོན་ཚན༢༦༤པ་དང་དོན་ཚན་༦༧པའི་དོན་ཆུང་གསུམ་པ།དོན་ཚན༦༤པ།《ཆེས་མཐོའི་མི་དམངས་ཁྲིམས་ཁང་གིས་འབྲེལ་ཡོད་ཀྱི་རྐུ་ཁྱེར་གྱོད་དོན་འདྲི་ཞིབ་ལ་བཀོལ་བའི་བཅའ་ཁྲིམས་ཀྱི་གནད་དོན་འགའི་འགྲེལ་བཤད》དོན་ཚན༣པའི་དོན་ཆུང་དང་པོའི་ནང་གསེས་དང་པོ་བཅས་ཀྱི་གཏན་འབེབས་གཞིར་བཟུང་སྟེ།ཁྲིམས་ཐག་བཅད་པ་གཤམ་གསལ།གཅིགགྱོད་ཡ་ལྷ་ལྷས་རྐུ་ཁྱེར་གྱི་ནག་ཉེས་བསགས་ཡོད་པས།ཆད་པ་སྒོར༢༠༠༠བཅད་ཡོད།གཉིས།གྱོད་གཞི་དང་འབྲེལ་ནས་ཁྱེར་ཡོང་བའི་གྱོད་བཟོ་ལག་ཆ་སྐམ་པ་གཅིག་དང་གཅུས་གཟེར་གཅིག་ཁྲིམས་ལྟར་གཞུང་བཞེས་བྱེད་རྒྱུ།གལ་ཏེ་ཁྲིམས་ཆད་འདི་ལ་འཐད་པ་མ་བྱུང་ཚེ།བཅད་ཁྲ་ལག་ཏུ་འབྱོར་བའི་ཕྱི་ཉིན་ནས་བརྩིས་ཏེ་ཉིན་བཅུ་ཐམ་པའི་ནང་དུ།རང་རེའི་ཁྲིམས་ཁང་བརྒྱུད་པའམ་ཡང་ན་ཐད་ཀར་དུ་ཀན་སུའུ་ཞིང་ཆེན་ཀྲང་ཡེ་གྲོང་ཁྱེར་འབྲིང་རིམ་མི་དམངས་ཁྲིམས་ཁང་ལ་གོང་གཏུག་བྱས་ཆོགཡིག་ཐོག་ནས་གོང་གཏུག་བྱས་ན་ངེས་པར་དུ་གཏུག་ཡིག་གི་མ་ཡིག་གཅིག་དང་བུ་ཡིག་གཉིས་བཅས་ཡར་སྤྲོད་དགོས།འདྲི་གཅོད་དཔོན།བསོད་ཅུན་པེན།འདྲི་གཅོད་པ།ཏུན་ཡོན།མི་དམངས་འདྲི་རོགས་པ།ཀྲོའོ་ཙུ་ཤེན།༢༠༡༦ལོའི་ཟླ༡༢པའི་ཚེས༡༣ཉིན།ཟིན་འགོད་པ།ཡེན་ཅུན།